**Ministru kabineta noteikumu projekta “Grozījumi Ministru kabineta 1997.gada 23.septembra noteikumos Nr.336 “****Liepājas speciālās ekonomiskās zonas pārvaldes nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 1997.gada 23.septembra noteikumos Nr.336 “Liepājas speciālās ekonomiskās zonas pārvaldes nolikums” (turpmāk - noteikumu projekts) izstrādāts, ievērojot Deklarācijas par Artura Krišjāņa Kariņa vadītā Ministru kabineta iecerēto darbību (turpmāk - valdības deklarācija) 82.punktā noteikto – piemērot Latvijas lielajām ostām OECD valsts kapitālsabiedrību pārvaldības principus, palielināt valsts ietekmi lēmumu pieņemšanā un nodrošināt efektīvāku resursu izmantošanu. Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |
|  |
| **I. Tiesību akta projekta izstrādes nepieciešamība** |
| 1. | Pamatojums | 1. Liepājas speciālās ekonomiskās zonas likuma 8.panta ceturtā daļa.2. Deklarācijas par Artura Krišjāņa Kariņa vadītā Ministru kabineta iecerēto darbību 82.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts, ievērojot valdības deklarācijā noteikto – piemērot Latvijas lielajām ostām OECD valsts kapitālsabiedrību pārvaldības principus, palielināt valsts ietekmi lēmumu pieņemšanā un nodrošināt efektīvāku resursu izmantošanu. Saskaņā ar Liepājas speciālās ekonomiskās zonas likuma 8.panta pirmo daļu valsts un pašvaldības izveidota atvasināta publisko tiesību juridiskā persona ir Liepājas speciālās ekonomiskās zonas pārvalde, kuras nolikumu apstiprina Ministru kabinets. Liepājas speciālās ekonomiskās zonas (turpmāk - Liepājas SEZ) sastāvā ir Liepājas osta, kas ir trešā lielākā osta Latvijā ar nozīmīgu ietekmi uz transporta nozari kopumā. Nozares rezultāti ir ļoti svarīgi konkurētspējas nodrošināšanā. Līdz ar to būtiska ir laba pārvaldība ostu pārvaldēs, kas sekmētu pozitīvu ieguldījumu valsts tautsaimniecībā un konkurētspējas stiprināšanā. Liepājas SEZ nolikums paredz galveno darbības rādītāju pieejamību, tomēr tas nav pietiekamā apjomā. Vairākiem jautājumiem, kas ir izteikti vērsti uz ostas pamatdarbību, nav pietiekami precīzs regulējums. Nepieciešams precizēt un skaidrāk noregulēt atsevišķas iekšējās kartības un procedūras lēmumu pieņemšanā, kas sekmētu jaunu klientu piesaisti ostā un nodrošinātu vienlīdzīgākas iespējas visiem.Noteikumu projekts noteic atsevišķas normas, kas vērstas uz informācija atklātību un skaidrāku noteikumu ievērošanu Liepājas SEZ pārvaldes darbībā. Noteikumu projekts paredz Liepājas SEZ tīmekļvietnē četras reizes gadā publicēt galvenos finanšu rādītājus un informatīvo ziņojumu līdzīgi kā tas ir kapitālsabiedrībām, kas viestu lielāku pārredzamību Liepājas SEZ pārvaldes darbībā. Tāpat paredzēts Liepājas SEZ tīmekļvietnē publicēt pārskatu par nefinanšu mērķu sasniegšanu, informāciju par mārketinga stratēģiju, reklāmas un sadarbības līgumiem.Tīmekļvietnē publicējama informācija tādā apjomā, kas komercinformāciju, ierobežotas pieejas informāciju, atbilstoši ārējo normatīvo aktu prasībām.Līdzīgi kā kapitālsabiedrībās noteikumu projektā ir paredzēta iespēja ostas valdes locekļiem un pārvaldniekiem apdrošināt profesionālās darbības rezultātā iespējamo zaudējumu risku (civiltiesiskā apdrošināšana). Civiltiesiskā apdrošināta pārvaldniekam un Liepājas SEZ valdes locekļiem nepieciešama līdz pilnvaru termiņa beigām. Līgumu ar apdrošinātāju noslēdz Liepājas SEZ pārvalde, savstarpēji vienojoties par līguma būtiskajām sastāvdaļām. Pirms līguma noslēgšanas apdrošinātājs veic tirgus izpēti un speciālās ekonomiskās zonas darbības izvērtējumu.Noteikumu projekts paredz pienākumus Liepājas SEZ valdei apstiprināt zemes un nekustamā īpašuma nomas maksas un maksas par apbūves tiesību noteikšanas principus un maksas apmēru un nomas līgumu un apbūves tiesību līgumu noslēgšanas kārtību. Tas viesīs Liepājas SEZ uzņēmumiem un potenciālajiem sadarbības partneriem lielāku pārskatāmību, atvieglos jaunu nomas līgumu noslēgšanu un mazinās neskaidrības.Latvijas ostu un speciālo ekonomisko zonu pārvaldēs izpildvara ir tieši pakļauta ostas valdei, kura ir augstākā lēmējinstitūcija. Ostu valdes pieņemtie lēmumi attiecībā uz trešajām personām ir administratīvie akti. Ostu valdes izdotos administratīvos aktus un faktisko rīcību var apstrīdēt un pārsūdzēt Administratīvā procesa likumā un citos speciālajos normatīvajos aktos noteiktajā kārtībā.Ar noteikumu projektu paredzēts noteikt pienākumu Liepājas SEZ valdei izskatīt visas sūdzības un publicēt lēmumus un informāciju, kas izriet no Eiropas Parlamenta un Padomes 2017.gada 15.februāra Regulas (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību (turpmāk tekstā - Regula Nr. 2017/352), pārkāpumiem un īstenošanu, lai novērstu domstarpības jautājumos par kompetenci izskatīt sūdzības saistībā ar minētās Regulas Nr. 2017/352 pārkāpumiem. Līdzīgi kā kapitālsabiedrībās, Liepājas SEZ pārvaldē nepieciešams pilnveidot iekšējās kontroles procedūras un izveidot iekšējā audita struktūrvienības funkcionālā valdes pakļautībā. Noteikumu projekts paredz, ka Liepājas SEZ valde apstiprina vidēja termiņa iekšējā audita stratēģisko plānu un gada audita plānu.Noteikumu projekts paredz, ka valde apstiprina korupcijas novēršanas politiku un uzrauga tās īstenošanu praksē, savukārt Liepājas SEZ pārvalde korupcijas novēršanas nolikumu un ikgadējo pārskatu publicē savā mājaslapā. Ieviešot labas pārvaldības principus, grozījumi noteikumos paredz ka pārvaldē nodarbinātajiem ir pienākums ziņot par prettiesisku darbību vai bezdarbību Liepājas SEZ pārvaldniekam vai valdei. Šādi tiks panākta sekošana iekšējiem procesiem un palielināta iespēja novērst iespējamas pretlikumības jau sākotnējā stadijā.Grozījumi paredz, ka Liepājas SEZ valde, atbilstoši Liepājas SEZ attīstības programmai, apstiprina Liepājas SEZ nefinanšu mērķus un finanšu rādītājus un kontrolē to izpildi. Liepājas SEZ pārvalde apstiprina pārskatu par šo mērķu izpildi un publisko to savā tīmekļvietnē divas reizes gadā. Ņemot vērā, ka Liepājas SEZ nolikums ir pieņemts 1997. gadā, nepieciešams atjaunot un precizēt vairākas normas. Noteikumu projektā paredzēts precizēt valdes sēžu norises, balsošanas un lēmumu pieņemšanas kārtību. Ar grozījumiem nolikumā paredzēts noteikt, ka pārvaldnieks var slēgt līgumus līdz 75 000 euro (bez pievienotās vērtības nodokļa), līdzīgi kā tas ir Rīgas brīvostā un Ventspils brīvostā. Grozījumu projektā paredzēts, ka valdes ārkārtas sēdes lēmumus var lemt arī attālināti, izmantojot elektroniskās saziņas līdzekļus un paziņošanai izmantot oficiālo elektronisko adresi, ja tā ir aktivizēta. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |
|  |  |  |
|  |  |  |
|  |  |  |
|  |  |  |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Liepājas speciālās ekonomiskās zonas valde, Liepājas speciālās ekonomiskās zonas pārvaldnieks. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nepalielina administratīvo slogu, līdz ar to sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstība izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |  |  |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā ir iekļautas tiesību normas, lai nodrošinātu Eiropas Parlamenta un Padomes 2017.gada 15.februāra Regulas (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību piemērošanu (publicēta “Eiropas Savienības Oficiālajā Vēstnesī” L 57/1, 03.03.2017.). |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017.gada 15.februāra Regula (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību piemērošanu (publicēta “Eiropas Savienības Oficiālajā Vēstnesī” L 57/1, 03.03.2017.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 2017/352 5. panta 1. daļa | Projekta 2. punkts | Tiesību norma ieviesta pilnībā | Projekts stingrākas prasības neparedz |
| Regula Nr. 2017/352 16. panta 1. daļa | Projekta 10. punkts | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2019.gada 29.jūlijā ievietots Satiksmes ministrijas tīmekļa vietnē <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Saņemti Liepājas SEZ priekšlikumi, kas tika ņemti vērā. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Liepājas speciālās ekonomiskās zonas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru. Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Satiksmes ministrs T.Linkaits

Vīza:
valsts sekretāra p.i. L.Austrupe